ยูควิซออนเดอะบล็อก

ยูควิซออนเดอะบล็อก  () เป็นรายการปกิณกะของประเทศเกาหลีใต้ ออกอากาศช่องทีวีเอ็น ดำเนินรายการโดยยู แจ-ซ็อก และโช เซ-โฮ

12 ตอนแรกออกอากาศทางช่องทีวีเอ็นระหว่างวันที่ 29 สิงหาคม ถึง วันที่ 14 พฤศจิกายน 2018 ออกอากาศทุกวันพุธเวลา 23.00 น. (เวลามาตรฐานเกาหลี)

ฤดูกาลที่ 2 ออกอากาศตอนแรกวันที่ 16 เมษายน พ.ศ. 2562 และตอนสุดท้ายวันที่ 3 ธันวาคม พ.ศ. 2562 โดยออกอากาศทุกวันอังคาร เวล่า 23:00 น. ตามเวลาประเทศเกาหลีใต้

ฤดูกาลที่ 3 เริ่มออกอากาศตอนแรกวันที่ 3 มีนาคม พ.ศ. 2563 โดยออกอากาศทุกวันพุธ เวลา 23:00 น. ตามเวลาประเทศเกาหลีใต้ และ ตุลาคม พ.ศ. 2563 เปลี่ยนเวลาออกอากาศเป็น 20:40 น. จนถึงปัจจุบัน

รูปแบบรายการ

เป็นรายการที่ยู แจซอก และโจ เซโฮ พบปะและจะพูดคุยกับผู้ร่วมรายการ เพื่อให้ผู้ชมทราบว่าผู้ร่วมรายการเป็นใคร แล้วชวนเล่นเกมส์ตอบคำถามด้วยประโยคเด็ดว่า "ยูควิซ?" เพื่อถามผู้ร่วมรายการว่าจะเล่นเกมส์หรือไม่ ถ้าตกลงก็จะเล่นเกมส์ตอบคำถาม หากตอบถูกก็จะได้เงินสดจำนวน 1 ล้านวอน หากตอบผิดก็จะได้สินค้าสุดฮิตแทน

ฤดูกาลที่ 1 (พ.ศ. 2561)

พิธีกรเลือกผู้ร่วมรายการจากผู้คนที่พบตามท้องถนน หรือสถานที่ๆเดินทางไป โดยเริ่มต้นออกเดินทางหาผู้ร่วมรายการตั้งแต่ 8:00 น. และต้องจบตอน 18:00 น. ทันทีเพราะรายการสนับสนุนการใช้ชีวิตให้สมดุลระหว่างชีวิตและการทำงาน (Work-Life Balance) เมื่อผู้เข้าร่วมรายการตอบตกลง พิธีกรก็จะกางโต๊ะและเก้าอี้ปิ๊คนิคที่เตรียมมา และเริ่มต้นการพูดคุยแล้วตอบคำถาม หากตอบถูกก็จะได้รับเงินสด 1 ล้านวอนที่พิธีกรเบิกจากตู้ ATM และได้เลือกเพลงโปรดเป็นเพลงประกอบช่วงจบตอนของตัวเอง หากตอบผิดจะได้สินค้าสุดฮิตที่ทีมงานเตรียมไว้โดยแต่ละตอนจะไม่เหมือนกัน

ตอนที่ 1 - 5 ผู้ร่วมรายการจะเลือกชุดคำถาม เป็นคำถามปรนัย 3 ตัวเลือก จำนวน 5 ข้อ และต้องตอบให้ถูกทั้งหมดจึงจะได้รางวัล 1 ล้านวอน แขกรับเชิญสามารถใช้ตัวช่วยได้เพียง 1 ครั้ง เมื่อใช้สิทธิ์แล้วจะไม่สามารถใช้ได้อีก และถ้าตอบคำถามผิดแล้วก็จะไม่สามารถใช้ตัวช่วยได้อีก โดยตัวช่วยมี 3 แบบ คือ
 โทรหาคนรู้จัก
 ปรึกษาโจ เซโฮ
ถามคนแถวนั้น

ตอนที่ 6-12 รายการปรับคำถามใหม่เพื่อให้ผู้ร่วมรายการได้รางวัลง่ายขึ้นโดย ให้เลือกระหว่างคำถาม 2 แบบ คือ
 คำถามปรนัย 3 ตัวเลือก 3 ข้อ
 คำถามอัตนัย คำตอบสั้น 1 ข้อ
ไม่มีตัวช่วยเหมือนตอนที่ 1-5 แล้ว

 ตอนสุดท้ายของฤดูกาลที่ 1 จบลงก่อนฤดูหนาว เพราะไม่สามารถถ่ายทำรายการกลางแจ้งกลางอากาศที่เย็นจัดได้ จึงตัดสินใจจำศีลและสัญญากับผู้ชมว่าจะกลับมาปีหน้าเมื่ออากาศอบอุ่นขึ้น

ฤดูกาลที่ 2 (พ.ศ. 2562)

รายการปรับคำถามเหลือ 1 ข้อ ผู้ร่วมรายการเลือกคำถามจากคีย์เวิร์ดให้ 10 คำ โดยคำถามจะเกี่ยวกับคีย์เวิร์ดที่เลือก และอาจจะเป็นได้ทั้งอัตนัยหรือปรนัย 

ถ้าตอบถูก จะได้รับสิทธิ์เล่นต่อ (Go) หรือขอหยุด (Stop) ถ้าเล่นต่อและตอบถูกก็จะได้รางวัลเพิ่มอีก 1 ล้านวอน เป็น 2 ล้านวอน ถ้าเลือกเล่นต่อ แล้วตอบผิดก็จะโดนริบรางวัลทั้งหมดเท่ากับสูญเงินทั้งหมด และถ้าหลังป้ายคีย์เวิร์ดมีโลโก้รายการหลังป้าย รายการจะบริจาคเงินอีก 1 ล้านวอนให้องค์กรการกุศลในชื่อผู้ร่วมรายการ

ถ้าตอบผิด จะได้จับสลากสินค้าสุดฮิตจากกระเป๋าเป้ของ โจ เซโฮ ซึ่งมีทั้งของแปลกๆ เช่น หมอนรูปน่องไก่ รองเท้าแตะรูปปลา หรือเครื่องใช้ไฟฟ้า เช่น โทรทัศน์  เครื่องฟอกอากาศ แล้วแต่โชคของผู้ร่วมรายการ

ฤดูกาลที่ 3 (พ.ศ. 2563-พ.ศ. 2564)

เนื่องจากสถานการณ์การแพร่ระบาดของเชื้อโควิด-19 รายการต้องถ่ายทำรายการภายใต้มาตรการป้องกันโรค จึงไม่สามารถเลือกผู้ร่วมรายการจากการเดินหาตามถนน แต่ถ่ายทำในร่มและการนัดพบแขกรับเชิญตามสถานที่ที่นัดหมาย หรือเกี่ยวข้องกับแขกรับเชิญ

ตอนที่ 47-50 คำถามจะมาจากผู้ชมทางบ้านที่ส่งคำถามมาที่รายการ โดยรายการจะวิดีโอคอลหาผู้ชมท่านนั้นเพื่อถามคำถามแขกรับเชิญ ถ้าแขกรับเชิญตอบถูกจะได้รางวัล 1 ล้านวอนทั้งเจ้าของคำถามและแขกรับเชิญ ถ้าตอบผิดแขกรับเชิญจะหมุนรูเล็ตของรางวัล ลูกศรชี้ไปที่ไหนรายการก็จะให้ของรางวัลชิ้นนั้นกับแขกรับเชิญและเจ้าของคำถาม

ตอนที่ 51-53 มีคำถามหลายแบบให้เลือกตามคีย์เวิร์ดบนโต๊ะ 

ตอนที่ 54-ปัจจุบัน กลับไปใช้กติกาเดียวกับซีซั่น 2 แต่ไม่มีสิทธิ์เล่นต่อเพื่อให้ได้เงินรางวัลเพิ่ม

 อ้างอิง 

 แหล่งข้อมูลอื่น 
 เว็บไซต์ทางการ (ภาษาเกาหลี)

หมวดหมู่:รายการโทรทัศน์เกาหลีใต้
หมวดหมู่:รายการโทรทัศน์ภาษาเกาหลี
หมวดหมู่:รายการโทรทัศน์เกาหลีใต้ที่เริ่มออกอากาศตั้งแต่ พ.ศ. 2561
หมวดหมู่:รายการโทรทัศน์ช่องทีวีเอ็น